Πορτοκαλένιος χαλβάς με φυστίκια, κράνμπερι και σος σοκολάτας
Βαρεθήκατε τα ίδια και τα ίδια σε κάθε νηστεία; Φτιάξτε αυτό τον απίθανο vegan σιμιγδαλένιο χαλβά με πορτοκάλι, φυστίκια, κράνμπερι και σος σοκολάτας και θα εκπλαγείτε!
100 ml (1/2 κούπα) ελαιόλαδο , 80 ml (2/5 κούπας) ηλιέλαιο , 160 γρ. (1 κούπα) σιμιγδάλι χοντρό , 160 γρ. (1 κούπα) σιμιγδάλι ψιλό , 1 κουτ. σούπας κανέλα σε σκόνη , ξύσμα από 1 πορτοκάλι , 320 ml (1½ κούπα) φρεσκοστυμμένος χυμός πορτοκαλιού , 130 γρ. (1 κούπα) ψίχα από φυστίκι Αιγίνης ωμή, ανάλατη (δεν την κομματιάζουμε) , 500 ml (2½ κούπες) νερό , 400 γρ. (2½ κούπες) ζάχαρη , φλούδα από 1 πορτοκάλι (χωρίς το λευκό μέρος) , 1 ξυλάκι κανέλας, 200 γρ. κουβερτούρα μπίτερ, λιωμένη σε μπεν μαρί μαζί με 4 κουτ. σούπας ηλιέλαιο
Για τον πορτοκαλένιο χαλβά ξεκινάμε με το σιρόπι και βάζουμε όλα τα υλικά σε μια μικρή κατσαρόλα και τα ζεσταίνουμε σε δυνατή φωτιά μέχρι να αρχίσουν να κοχλάζουν.  Χαμηλώνουμε τη φωτιά και βράζουμε για 3-4 λεπτά.Αποσύρουμε από τη φωτιά και αφήνουμε να κρυώσει εντελώς το σιρόπι. Το σουρώνουμε και το αφήνουμε κατά μέρος.Σε μια μέτρια κατσαρόλα ζεσταίνουμε το ελαιόλαδο  με το ηλιέλαιο σε μέτρια φωτιά.Προσθέτουμε τα δύο σιμιγδάλια και τα καβουρδίζουμε για περίπου 5 λεπτά, ανακατεύοντας συνεχώς με μια ξύλινη κουτάλα μέχρι να ξανθύνουν και να σκορπίσουν ωραίο άρωμα.Χαμηλώνουμε λίγο τη φωτιά,  ρίχνουμε την κανέλα και το ξύσμα πορτοκαλιού και ανακατεύουμε για 2 λεπτά.Αποσύρουμε απο τη φωτιά και  προσθέτουμε το σιρόπι, σε δόσεις, ανακατεύοντας συνεχώς.Βάζουμε ξανά την κατσαρόλα σε μέτρια φωτιά, προσθέτουμε τον χυμό πορτοκαλιού και σιγοβράζουμε, ανακατεύοντας ασταμάτητα, μέχρι ο χυμός να απορροφηθεί όλος και ο χαλβάς να αρχίσει να πήζει και να ξεκολλά από τα τοιχώματα της κατσαρόλας.Αποσύρουμε από τη φωτιά, προσθέτουμε τα φυστίκια Αιγίνης και τα κράνμπερις, ανακατεύουμε καλά και αδειάζουμε το μείγμα σε μια λαδωμένη φόρμα για πιλάφι, ζελέ ή κέικ με τρύπα στη μέση και διάμετρο περίπου 24 εκ.Αφήνουμε τον χαλβά να κρυώσει εντελώς, για τουλάχιστον 3 ώρες.Τον ξεφορμάρουμε σε πιατέλα και τοποθετούμε στο ψυγείο για 30-60 λεπτά, μέχρι να κρυώσει καλά και να σφίξει.Περιχύνουμε με τη λιωμένη κουβερτούρα και σερβίρουμε τον πορτοκαλένιο χαλβά.
Σιμιγδάλι,Σοκολάτα,Φυστίκια,Καθαρά Δευτέρα,Vegan,Νηστίσιμα